Jose Advincula

Si José Fuerte Advíncula Jr. (isinilang noong 30 Marso 1952) ay isang  Pilipinong prelado ng Simbahang Katolika na hinirang Arsobispo ng Maynila. Siya ay naging kardinal mula Nobyembre 2020. Siya ay naglingkod dati bilang Obispo ng San Carlos mula 2001 hanggang 2011 at Arsobispo ng Capiz mula 2011 hanggang 2021.

Talambuhay
Isinilang si Advíncula noong 30 Marso 1952, sa Dulamag, Capiz kina José Firmalino Advíncula at Carmen Falsis Fuerte. Siya ay nagsunog ng kilay sa Mataas na Paaralan ng Seminaryo ng San Pio X sa Lungsod Roxas, at nanatili pagkatapos ng pagtatapos upang mag-aral ng pilosopiya. Kumukuha siya sa mga kurso ng teolohiya sa Pamantasan ng Santo Tomas sa Maynila. Inabituhan siya bilang isang pari ng Arkidiyosesis ng Cápiz on 14 Abril 1976.

Siya ay naglingkod bilang Ispirituwal na Direktor ng Seminaryo ng San Pio X habang Propersor at Dekana ng Aralin din. Kasunod nag-aral siya ng sikolohiya sa Pamantasang De La Salle sa Maynila at pagkatapos batas na kanon sa Pamantasan ng Santo Tomás sa Maynila at sa Angelicum sa Roma, kung saan nalikom ng lisensyado sa batas na kanon. Pagbalik sa Pilipinas, naglingkod siya sa seminaryo sa Vigan, Nueva Segovia, at sa panrehiyong seminaryo ng Jaro. Noong 1995, siya ay naging Rektor ng Seminaryo ng San Pio X ng Capiz; nakahawak din siya ng mga posisyon sa pangasiwaan ng arkidiyosesis bilang Tagapagtanggol ng Pagbubuklod, Tagapagtaguyod ng Katarungan, at Panghukumang Bikaryo. Nong 1999, naging kura paroko siya ng Santo Tomás de Villanueva sa Dao, Capiz.

Hinirang siya ni Papa Juan Pablo II bilang Obispo ng San Carlos noong 25 Hulyo 2001, at natanggap niya ang pagtatalagang episkopal noong 8 Setyembre 2001.

Noong 9 Nobyembre 2011, inatasan siya ni Papa Benedicto XVI bilang Arsobispo ng Capiz. Sa loob ng Kapulungan ng mga Katolikong Obispo ng Pilipinas, naging kasapi siya ng Komisyon para sa Doktrina ng Pananampalataya at Komisyon para sa mga Mamamayang Katutubo.

Noong 28 Nobyembre 2020, ginawa siyang kardinal ni Papa Francisco, itinalaga siya bilang Kardinal-Pari sa San Vigilio in Via Paolo Di Dono. Noong 16 Disyembre, hinirang siya bilang isang kasapi ng Konggregasyon para sa Klero.

Noong 25 Marso 2021, siya ay hinirang ni Papa Francisco bilang arsobispo ng Maynila. Siya ay na-iupo noong 24 Hunyo 2021, kasabayan ng kamatayan ng dating pangulong Benigno Aquino III.

Tingnan din
Mga kardinal na nilikha ni Papa Francisco

Mga sanggunian

Mga panlabas na kawing


Kategorya:Mga mamamayan mula sa Capiz
Kategorya:Simbahang Katolika Romana sa Pilipinas
Kategorya:Mga Katolikong arsobispo ng ika-21 dantaon
Kategorya:Mga Pilipinong arsobispo ng Simbahang Katolika
Kategorya:Mga Pilipinong arsobispo
Kategorya:Mga arsobispo ng Maynila
Kategorya:Mga kardinal mula sa Pilipinas
Kategorya:Mga kardinal na nilikha ni Papa Francisco
Kategorya:Mga nagtapos sa Pamantasang De La Salle
Kategorya:Mga nagtapos sa Pamantasan ng Santo Tomas
Kategorya:Mga Bisaya